./data/phi0474/phi005/phi0474.phi005.perseus-lat2.xml
M. Tullius Cicero
nam me dies vox latera deficiant, si hoc nunc vociferari velim, quam miserum indignumque sit istius nomine apud eos diem festum esse qui se istius opera funditus exstinctos esse arbitrentur  O Verria praeclara! quo accessisti, quaeso, quo non attuleris tecum istum diem? etenim quam tu domum, quam urbem adisti, quod fanum denique, quod non eversum atque extersum reliqueris?  quare appellentur sane ista Verria, quae non ex nomine sed ex manibus naturaque tua constituta esse videantur